Πανελλήνιο πρωτάθλημα στίβου ανδρών 2004

Το 90ο Πανελλήνιο πρωτάθλημα στίβου ανδρών 2004 διεξήχθη στο ανακαινισμένο ενόψει των Ολυμπιακών Αγώνων του 2004 Ολυμπιακό Στάδιο Αθήνας από τις 10 ως τις 12 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2004. Μετείχαν 950 περίπου αθλητές και αθλήτριες και αποτέλεσε δοκιμαστικό γεγονός (test event) για τους αγώνες στίβου της Ολυμπιάδας. Γι'αυτό το παρακολούθησαν πάνω από 360 Έλληνες και ξένοι δημοσιογράφοι. Οι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50 και 20 χλμ βάδην και του δεκάθλου. Τα αποτελέσματά τους υπολογίστηκαν στη βαθμολογία. Το πρωτάθλημα μαραθωνίου διεξήχθη στις 7 Νοεμβρίου στην ανανεωμένη ένεκα Ολυμπιάδας κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.396 Έλληνες και ξένοι δρομείς. Όμως, ο αγώνας επιφύλαξε ένα δράμα, αφού στο 9ο χλμ απεβίωσε ο 42χρονος δρομέας Δημήτρης Λυμπούσης του ΓΑΣ "Χολαργός" από καρδιακή ανακοπή, ενώ υπήρξαν άλλες δύο περιπτώσεις αθλητών με καρδιακό επεισόδιο που ευτυχώς αντιμετωπίστηκαν έγκαιρα. Οι επιδόσεις ήταν γενικά μέτριες και των Ελλήνων ακόμα πιο μέτριες. Ο πανελληνιονίκης Κώστας Γουγούσης στη γενική κατάταξη ήταν 15ος, ενώ οι έντεκα πρώτοι δρομείς ήταν από την Κένυα.

Στη μάχη της βαθμολογίας για 14η συνεχόμενη χρονιά επικράτησε ο Πανελλήνιος Γ.Σ. με μεγάλη διαφορά από τους άλλους συλλόγους και συμπλήρωσε 35 τίτλους συνολικά. Παράλληλα, έκανε το 13ο συνεχόμενο "νταμπλ" και 17ο συνολικά, αφού κατέκτησε και το γυναικείο πρωτάθλημα.

 Αποτελέσματα 

 Οι νικητές 
 Αγώνισμα Νικητής Σωματείο  Επίδοση100μΚώστας ΚεντέρηςΟλυμπιακός Σ.Φ.Π.10.18200μΤάσος ΓκούσηςΟλυμπιακός Σ.Φ.Π.20.51400μΤάσος ΓκούσηςΟλυμπιακός Σ.Φ.Π.45.97800μΠαναγιώτης ΣτρουμπάκοςΠανελλήνιος Γ.Σ. 1.50.571.500Κώστας ΚαρακατσάνηςΠανελλήνιος Γ.Σ.3.51.015.000μΜιχάλης ΓελασάκηςΟλυμπιακός Σ.Φ.Π.13.56.11110μ εμπ.Ιωάννης ΜαρακάκηςΠανελλήνιος Γ.Σ.13.93400μ εμπ.Περικλής ΙακωβάκηςΑ.Ε. Λεχαινών49.673.000μ στιπλΝαΐμ ΑκρούτΠανελλήνιος Γ.Σ. 8.52.804Χ100μΟλυμπιακός Σ.Φ.Π.41.164Χ400μ Πανελλήνιος Γ.Σ.3.12.62Ύψος Δημήτρης ΣυρράκοςΗρακλής Θεσσαλονίκης2,21 Επι κοντώΜάριος ΕυαγγέλουΠαναθηναϊκός5,62 (ν.π.ρ.)ΜήκοςΛούης ΤσάτουμαςΜεσσηνιακός Γ.Σ. 7,94Τριπλούν Χρήστος ΜελέτογλουΟλυμπιακός Σ.Φ.Π.16,69 ΣφαίραΜιχάλης ΣταματόγιαννηςΓ.Σ. Κερατσινίου19,24ΔίσκοςΣτέφανος ΚώνσταςΠαναθηναϊκός58,68Σφύρα  Αλέξανδρος ΠαπαδημητρίουΗρακλής Θεσσαλονίκης 77,70ΑκόντιοΓεώργιος ΉλτσιοςΑΟ Δράμας75,67Ειδικά πρωταθλήματα10.000μΔιεξήχθη στις 5 Ιουνίου 2004 στο ΕΑΚ Αγ.Κοσμά στο Ελληνικό. Τερμάτισαν 34 αθλητές ενώ ταυτόχρονα διεξήχθη και το Πανελλήνιο Πρωτάθλημα Νέων.Μιχάλης ΓελασάκηςΟλυμπιακός Σ.Φ.Π.29.52.36ΜαραθώνιοςΔιεξήχθη στις 7 Νοεμβρίου στην κλασική διαδρομή μαζί με το Διεθνή Μαραθώνιο. Τερμάτισαν συνολικά 2.396 Έλληνες και ξένοι δρομείς.Κώστας Γουγούσης ΓΑΣ Κορησός Καστοριάς2:27.05 20.000μ βάδηνΔιεξήχθη στις 23 Μαϊου 2004 στο Μαρούσι. Τερμάτισαν 13 αθλητές.Θεόδωρος ΣταματόπουλοςΠανελλήνιος Γ.Σ.1:27.1950.000μ βάδηνΔιεξήχθη στις 28 Φεβρουαρίου 2004 στον Ασπρόπυργο. Τερμάτισαν 8 αθλήτές.Θεόδωρος ΣταματόπουλοςΠανελλήνιος Γ.Σ.3:59.38ΔέκαθλοΔιεξήχθη στις 4-5 Ιουνίου 2004 στο ΕΑΚ Αγ.Κοσμά στο Ελληνικό. Ολοκλήρωσαν τον αγώνα 13 αθλητές, ενώ ταυτόχρονα διεξήχθη και το Πανελλήνιο πρωτάθλημα συνθέτων Νέων.Ευθύμιος Ανδρέογλου ΑΟ Δράμας  7.624 β. 

 Βαθμολογία 
ΘέσηΣύλλογος*Βαθμοί*1 Πανελλήνιος Γ.Σ. 366,5 2 Ολυμπιακός Σ.Φ.Π.257,53Παναθηναϊκός Α.Ο. 122,54Ηρακλής Θεσσαλονίκης 1065Εθνικός Γ.Σ.526Κερκυραϊκός Γ.Σ.447  ΑΕΚ41. ΠΑΟΚ41. Φίλιππος Βέροιας4110  Γ.Ε. Αίολος Μακεδονίας**39
*Βαθμολογήθηκαν οι 12 πρώτοι κάθε αγωνίσματος. Λείπει η βαθμολογία του μαραθωνίου.
**Πρώην "ΓΕ Πτολεμαΐδας" και από το 2005 "Αίολος Μακεδονίας ΓΕΠΘ"

 Πηγές 
Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 232-234 και 293-295.
Οι Καλύτεροι 2004 Κλειστός & Ανοικτός Στίβος (Ετήσια Έκδοση ΣΕΓΑΣ)

Αποτελέσματα Πανελλήνιου Πρωταθλήματος Μαραθώνιου 2003
GREEK CHAMPIONSHIPS.
Αθλητική Ηχώ, 10/6/2004 ως 13/6/2004.
 Αναφορές 

Ανδρων
Κατηγορία:Στίβος το 2004
Κατηγορία:Διοργανώσεις στίβου στην Αθήνα